Versi Digital ‘Evil Dead Rise’ Kini Tersedia Di Perkhidmatan VOD
Filem seram yang telah memberi kejutan kepada penonton, Evil Dead Rise, kini tersedia secara digital dengan New Line Cinema turut merancang untuk mengeluarkan versi fizikal seperti Blu-Ray dan DVD pada 27 Jun ini. Evil Dead Rise, yang sepatutnya ditayangkan di HBO Max, telah ditayangkan di pawagam terlebih dahulu pada 20 April yang lalu, dan segera menjadi hit seluruh dunia dengan memperoleh kutipan box office sebanyak AS$115 juta berbanding kos pembikinan sekitar AS$15 juta hingga AS$19 juta. Buat masa ini, penonton yang ingin menyaksikan filem seram tersebut dirumah hanya boleh menyewa atau membeli versi digital di perkhidmatan VOD seperti Prime Video.  Bilakah Evil Dead Rise akan ditayangkan di perkhidmatan penstriman HBO Max masih belum diketahui. Kebiasannya, filem-filem di HBO Max akan turut tersedia dalam senarai kandungan HBO Asia, platform penstriman HBO yang boleh diakses pengguna di Malaysia.  Apapun, bagi penonton yang masih belum menyaksikan filem ini, anda masih boleh menontonnya di pawagam berdekatan, dan walaupun menghadapai saingan dari beberapa filem terbaru, Evil Dead Rise masih lagi memiliki slot yang banyak di pawagam.  Evil Dead Rise diterajui oleh Alyssa Sutherland (Vikings) dan Lily Sullivan (Picnic at Hanging Rock), bersama-sama dengan Gabrielle Echols (Reminiscence), Morgan Davies (The Girlfriend Experience), dan Nell Fisher (Northspur). Ansuran kelima menceritakan kisah seram bandar moden yang akan membawa francais keluar dari persekitaran hutan klasiknya dan masuk ke bandar buat pertama kalinya. Evil Dead Rise mengisahkan kisah berliku tentang dua beradik yang terpisah yang pertemuan semula mereka diganggu oleh syaitan, mendorong mereka untuk bertempur demi kelangsungan hidup mereka. Evil Dead Rise ditulis dan diarahkan oleh Lee Cronin (The Hole In The Ground), yang dipilih sendiri oleh pencipta francais Sam Raimi, serta Bruce Campbell dan Robert Tapert. Ia diterbitkan oleh Raimi, Campbell, Tapert, Romel Adam, John Keville, dan Macdara Kelleher. Baca ulasan Evil Dead Rise DISINI